b'\n_START_ARTICLE_\nOsmerec (\xc4\x8doln)\n_START_PARAGRAPH_\nOsmerec je tip \xc4\x8dolna in vesla\xc5\xa1ka disciplina pri \xc5\xa1portnem veslanju._NEWLINE_\xc4\x8coln je oblikovan tako, da v njem eden za drugim sedi osem vesla\xc4\x8dev, ki \xc4\x8doln poganjajo z osmimi vesli, v \xc4\x8dolnu pa je \xc5\xa1e deveti \xc4\x8dlan posadke, imenovan krmar, ki skrbi za popravljanje smeri \xc4\x8dolna. Obi\xc4\x8dajno je, da krmar v osmercu sedi na krmi in gleda v smeri vo\xc5\xbenje._NEWLINE_\xc4\x8coln za osmerec je podolgovat in ozek, v prerezu pa je polkro\xc5\xbeen. Taka oblika \xc4\x8dolna je pomembna zaradi \xc4\x8dim manj\xc5\xa1ega vodnega upora. \xc4\x8coln ima obi\xc4\x8dajno proti zadnjemu delu v vodi enojni stabilizator, ki skrbi za uravnavanje smeri ter pokon\xc4\x8dno stabilnost, krmar pa lahko z njim upravlja preko posebne ro\xc4\x8dice v notranjosti \xc4\x8dolna. Sprva so bili \xc4\x8dolni narejeni iz lesa, danes pa jih izdelujejo iz kompozitnih materialov (obi\xc4\x8dajno iz plastike, oja\xc4\x8dane z ogljikovimi vlakni). Sodobni \xc4\x8dolni so tako znatno la\xc5\xbeji in bolj trpe\xc5\xbeni od starih._NEWLINE_Mednarodna vesla\xc5\xa1ka zveza priznava osmerec kot olimpijsko disciplino \xc5\xbee od za\xc4\x8detka veslanja na Olimpijskih igrah'